title: Решение (ЕС) 2017/790 на Съвета от 25 април 2017 година за позицията, която трябва да се заеме от името на Европейския съюз в рамките на Съвместния комитет на ЕИП във връзка с изменение на приложение XX (Околна среда) към Споразумението за ЕИП

text:
                  9.5.2017

                  BG

                  Официален вестник на Европейския съюз

                  L 119/16

            РЕШЕНИЕ (ЕС) 2017/790 НА СЪВЕТА
      от 25 април 2017 година
      за позицията, която трябва да се заеме от името на Европейския съюз в рамките на Съвместния комитет на ЕИП във връзка с изменение на приложение XX (Околна среда) към Споразумението за ЕИП
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за функционирането на Европейския съюз, и по-специално член 192, параграф 1 във връзка с член 218, параграф 9 от него,
      като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
      като взе предвид предложението на Европейската комисия,
      като има предвид, че:

                  (1)

                  Споразумението за Европейското икономическо пространство (2) („Споразумението за ЕИП“) влезе в сила на 1 януари 1994 г.

                  (2)

                  В съответствие с член 98 от Споразумението за ЕИП Съвместният комитет на ЕИП може да реши да измени, inter alia, приложение XX (Околна среда) към Споразумението за ЕИП.

                  (3)

                  Регламент (ЕС) № 510/2011 на Европейския парламент и на Съвета (3) следва да бъде включен в Споразумението за ЕИП.

                  (4)

                  Делегиран регламент (ЕС) № 205/2012 на Комисията (4) трябва да бъде включен в Споразумението за ЕИП.

                  (5)

                  Регламент за изпълнение (ЕС) № 293/2012 на Комисията (5) трябва да бъде включен в Споразумението за ЕИП.

                  (6)

                  Делегиран регламент (ЕС) № 114/2013 на Комисията (6) трябва да бъде включен в Споразумението за ЕИП.

                  (7)

                  Делегиран регламент (ЕС) № 1047/2013 на Комисията (7) трябва да бъде включен в Споразумението за ЕИП.

                  (8)

                  Регламент (ЕС) № 253/2014 на Европейския парламент и на Съвета (8) трябва да бъде включен в Споразумението за ЕИП.

                  (9)

                  Делегиран регламент (ЕС) № 404/2014 на Комисията (9) трябва да бъде включен в Споразумението за ЕИП.

                  (10)

                  Регламент за изпълнение (ЕС) № 410/2014 на Комисията (10) трябва да бъде включен в Споразумението за ЕИП.

                  (11)

                  Регламент за изпълнение (ЕС) № 427/2014 на Комисията (11) трябва да бъде включен в Споразумението за ЕИП.

                  (12)

                  Поради това приложение XX (Околна среда) към Споразумението за ЕИП следва да бъде съответно изменено.

                  (13)

                  Следователно позицията на Съюза в рамките на Съвместния комитет на ЕИП следва да се основава на приложения проект на решение,

            ПРИЕ НАСТОЯЩОТО РЕШЕНИЕ:
      Член 1
      Позицията, която трябва да се заеме от името на Съюза в рамките на Съвместния комитет на ЕИП във връзка с предложеното изменение на приложение XX (Околна среда) към Споразумението за ЕИП, се основава на проекта на Решение на Съвместния комитет на ЕИП, приложен към настоящото решение.
      Член 2
      Настоящото решение влиза в сила в деня на приемането му.

         Съставено в Люксембург на 25 април 2017 година.

               За Съвета

               Председател

            I. BORG

         (1)  ОВ L 305, 30.11.1994 г., стр. 6.

         (2)  ОВ L 1, 3.1.1994 г., стр. 3.

         (3)  Регламент (ЕС) № 510/2011 на Европейския парламент и на Съвета от 11 май 2011 г. за определяне на стандарти за емисиите от нови леки търговски превозни средства като част от цялостния подход на Съюза за намаляване на емисиите на CO2 от лекотоварните превозни средства (ОВ L 145, 31.5.2011 г., стр. 1).

         (4)  Делегиран регламент (ЕС) № 205/2012 на Комисията от 6 януари 2012 г. за изменение на приложение II към Регламент (ЕС) № 510/2011 на Европейския парламент и на Съвета във връзка с източника и параметрите на данните, които следва да се докладват от държавите-членки (ОВ L 72, 10.3.2012 г., стр. 2).

         (5)  Регламент за изпълнение (ЕС) № 293/2012 на Комисията от 3 април 2012 г. относно наблюдението и докладването на данни за регистрацията на леки търговски превозни средства съгласно Регламент (ЕС) № 510/2011 на Европейския парламент и на Съвета (ОВ L 98, 4.4.2012 г., стр. 1).

         (6)  Делегиран регламент (ЕС) № 114/2013 на Комисията от 6 ноември 2012 г., допълващ Регламент (ЕС) № 510/2011 на Европейския парламент и на Съвета във връзка с правилата за прилагане на дерогация от целите за специфични емисии на СО2 от нови леки търговски превозни средства (ОВ L 38, 9.2.2013 г., стр. 1).

         (7)  Делегиран регламент (ЕС) № 1047/2013 на Комисията от 21 август 2013 г. за изменение на Делегиран регламент (ЕС) № 114/2013 на Комисията с цел коригиране на средната стойност за 2010 г. на специфичните емисии на CO2, посочени за производителя Piaggio (ОВ L 285, 29.10.2013 г., стр. 1).

         (8)  Регламент (ЕС) № 253/2014 на Европейския парламент и на Съвета от 26 февруари 2014 г. за изменение на Регламент (ЕС) № 510/2011 с оглед определянето на условията за постигане на целта за намаляване на емисиите на CO2 от нови леки търговски превозни средства до 2020 г. (ОВ L 84, 20.3.2014 г., стр. 38).

         (9)  Делегиран регламент (ЕС) № 404/2014 на Комисията от 17 февруари 2014 г. за изменение на приложение II към Регламент (ЕС) № 510/2011 на Европейския парламент и на Съвета по отношение на мониторинга на емисиите на CO2 от нови леки търговски превозни средства, получили одобрение на типа в многоетапен процес (ОВ L 121, 24.4.2014 г., стр. 1).

         (10)  Регламент за изпълнение (ЕС) № 410/2014 на Комисията от 23 април 2014 г. за изменение на Регламент за изпълнение (ЕС) № 293/2012 по отношение на наблюдението на емисиите на CO2 на нови леки търговски превозни средства, чийто тип е одобрен в рамките на многоетапен процес (ОВ L 121, 24.4.2014 г., стр. 21).

         (11)  Регламент за изпълнение (ЕС) № 427/2014 на Комисията от 25 април 2014 г. за установяване на процедура за одобрение и сертифициране на иновативни технологии за намаляване на емисиите на CO2 от леки търговски превозни средства съгласно Регламент (ЕС) № 510/2011 на Европейския парламент и на Съвета (ОВ L 125, 26.4.2014 г., стр. 57).

         ПРОЕКТ НА
         РЕШЕНИЕ НА СЪВМЕСТНИЯ КОМИТЕТ НА ЕИП № …
         от
         за изменение на приложение XX (Околна среда) към Споразумението за ЕИП
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:

                     (1)

                     Регламент (ЕО) № 510/2011 на Европейския парламент и на Съвета от 11 май 2011 г. за определяне на стандарти за емисиите от нови леки търговски превозни средства като част от цялостния подход на Съюза за намаляване на емисиите на CO2 от лекотоварните превозни средства (1) трябва да бъде включен в Споразумението за ЕИП.

                     (2)

                     Делегиран регламент (ЕС) № 205/2012 на Комисията от 6 януари 2012 г. за изменение на приложение II към Регламент (ЕС) № 510/2011 на Европейския парламент и на Съвета във връзка с източника и параметрите на данните, които следва да се докладват от държавите-членки (2) трябва да бъде включен в Споразумението за ЕИП.

                     (3)

                     Регламент за изпълнение (ЕС) № 293/2012 на Комисията от 3 април 2012 г. относно наблюдението и докладването на данни за регистрацията на леки търговски превозни средства съгласно Регламент (ЕС) № 510/2011 на Европейския парламент и на Съвета (3) трябва да бъде включен в Споразумението за ЕИП.

                     (4)

                     Делегиран регламент (ЕС) № 114/2013 на Комисията от 6 ноември 2012 г., допълващ Регламент (ЕС) № 510/2011 на Европейския парламент и на Съвета във връзка с правилата за прилагане на дерогация от целите за специфични емисии на СО2 от нови леки търговски превозни средства (4) трябва да бъде включен в Споразумението за ЕИП.

                     (5)

                     Делегиран регламент (ЕС) № 1047/2013 на Комисията от 21 август 2013 г. за изменение на Делегиран регламент (ЕС) № 114/2013 на Комисията с цел коригиране на средната стойност за 2010 г. на специфичните емисии на CO2, посочени за производителя Piaggio (5) трябва да бъде включен в Споразумението за ЕИП.

                     (6)

                     Регламент (ЕС) № 253/2014 на Европейския парламент и на Съвета от 26 февруари 2014 г. за изменение на Регламент (ЕС) № 510/2011 с оглед определянето на условията за постигане на целта за намаляване на емисиите на CO2 от нови леки търговски превозни средства до 2020 г. (6) трябва да бъде включен в Споразумението за ЕИП.

                     (7)

                     Делегиран регламент (ЕС) № 404/2014 на Комисията от 17 февруари 2014 г. за изменение на приложение II към Регламент (ЕС) № 510/2011 на Европейския парламент и на Съвета по отношение на мониторинга на емисиите на CO2 от нови леки търговски превозни средства, получили одобрение на типа в многоетапен процес (7) трябва да бъде включен в Споразумението за ЕИП.

                     (8)

                     Регламент за изпълнение (ЕС) № 410/2014 на Комисията от 23 април 2014 г. за изменение на Регламент за изпълнение (ЕС) № 293/2012 по отношение на наблюдението на емисиите на CO2 на нови леки търговски превозни средства, чийто тип е одобрен в рамките на многоетапен процес (8) трябва да бъде включен в Споразумението за ЕИП.

                     (9)

                     Регламент за изпълнение (ЕС) № 427/2014 на Комисията от 25 април 2014 г. за установяване на процедура за одобрение и сертифициране на иновативни технологии за намаляване на емисиите на CO2 от леки търговски превозни средства съгласно Регламент (ЕС) № 510/2011 на Европейския парламент и на Съвета (9) трябва да бъде включен в Споразумението за ЕИП.

                     (10)

                     Поради това приложение XX към Споразумението за ЕИП следва да бъде съответно изменено,

               ПРИЕ НАСТОЯЩОТО РЕШЕНИЕ:
         Член 1
         След точка 1ах (Директива 2009/33/ЕО на Европейския парламент и на Съвета) от приложение XX към Споразумението за ЕИП се вмъква следното:

                     „21aц.

                        32011 R 0510: Регламент (ЕС) № 510/2011 на Европейския парламент и на Съвета от 11 май 2011 г. за определяне на стандарти за емисиите от нови леки търговски превозни средства като част от цялостния подход на Съюза за намаляване на емисиите на CO2 от лекотоварните превозни средства (ОВ L 145, 31.5.2011 г., стр. 1), изменен с:

                                 —

                                    32012 R 0205: Делегиран регламент (ЕС) № 205/2012 на Комисията от 6 януари 2012 г. (ОВ L 72, 10.3.2012 г., стр. 2),

                                 —

                                    32014 R 0253: Регламент (ЕС) № 253/2014 на Европейския парламент и на Съвета от 26 февруари 2014 г. (ОВ L 84, 20.3.2014 г., стр. 38),

                                 —

                                    32014 R 0404: Делегиран регламент (ЕС) № 404/2014 на Комисията от 17 февруари 2014 г. (ОВ L 121, 24.4.2014 г., стр. 1).

                           За целите на настоящото споразумение разпоредбите на регламента се четат със следните адаптации:

                                 а)

                                 В член 7, параграф 2 се добавя следната алинея:
                                 „Ако групата включва единствено производителите, установени в държавите от ЕАСТ, производителите подават информацията до Надзорния орган на ЕАСТ. Ако групата включва поне един производител, установен в Съюза, и поне един производител, установен в държавите от ЕАСТ, производителите подават информацията до Комисията и Надзорния орган на ЕАСТ.“

                                 б)

                                 В член 7, параграф 3 се добавя следната алинея:
                                 „Надзорният орган на ЕАСТ уведомява производителите, установени в държавите от ЕАСТ.“

                                 в)

                                 В член 7, параграф 4 се добавя следната алинея:
                                 „Ако групата включва единствено производителите, установени в държавите от ЕАСТ, производителите заедно подават информацията до Надзорния орган на ЕАСТ. Ако групата включва или е разширена, за да включва поне един производител, установен в Съюза, и поне един производител, установен в държавите от ЕАСТ, производителите информират заедно както Комисията, така и Надзорния орган на ЕАСТ.“

                                 г)

                                 В член 7, параграф 5, думите „членове 101 и 102 от ДФЕС“ се четат „членове 53 и 54 от Споразумението за ЕИП“, а думата „Съюз“ се чете „ЕИП“.

                                 д)

                                 В член 7, параграф 7 и член 10, параграф 1 думите „или Надзорния орган на ЕАСТ“ се вмъкват след думата „Комисията“.

                                 е)

                                 Данните, съобщавани от държавите от ЕАСТ, също се съхраняват в централния регистър, посочен в член 8, параграф 4.

                                 ж)

                                 В член 8, параграф 4 се добавя следната алинея:
                                 „Надзорният орган на ЕАСТ прави изчисленията, посочени в първа алинея, за производителите, установени в държавите от ЕАСТ, и уведомява всеки производител, установен в държавите от ЕАСТ, в съответствие с втора алинея.“

                                 з)

                                 Без да се засягат разпоредбите на Протокол 1 към Споразумението, в член 8, параграфи 5 и 6, член 11, параграфи 3, 4, 5 и 6, думите „или Надзорния орган на ЕАСТ, в зависимост от случая“ се вмъкват след думата „Комисията“.

                                 и)

                                 В член 9, параграф 1 се добавят следните алинеи:
                                 „Когато производителят или ръководителят на групата е установен в държава от ЕАСТ, Надзорният орган на ЕАСТ налага таксата за извънредни количества емисии.
                                 Сумите, събрани от таксите за извънредни количества емисии, се разпределят между Комисията и Надзорния орган на ЕАСТ пропорционално на дела на регистрациите на нови леки търговски превозни средства в ЕС или в държавите от ЕАСТ спрямо общия брой нови леки търговски превозни средства, регистрирани в ЕИП.“

                                 й)

                                 В член 9, параграф 3 се добавят следните алинеи:
                                 „Европейската комисия използва своите утвърдени средства за събирането на таксите за извънредни количества емисии, както е предвидено в Решение 2012/99/ЕС на Комисията съгласно параграф 1, и във връзка с регистрациите в държавите от ЕАСТ на производители, установени в ЕС.
                                 Надзорният орган на ЕАСТ определя средствата за събиране на таксите за извънредни количества емисии съгласно параграф 1. Тези средства се основават на средствата на Комисията.“

                                 к)

                                 В член 9, параграф 4 се добавя следната алинея:
                                 „За държавите от ЕАСТ, държавите от ЕАСТ определят разпределението на сумите, събрани от таксите за извънредни количества емисии.“

                                 л)

                                 Без да се засягат разпоредбите на Протокол 1 към Споразумението, в член 11, параграф 2 думите „или, в случай на производител, установен в държавите от ЕАСТ, до Надзорния орган на ЕАСТ“ се вмъкват след думата „Комисията“.

                                 м)

                                 В член 12, параграф 2 се добавя следната алинея:
                                 „Доставчиците или производителите, установени в държавите от ЕАСТ, изпращат заявленията по настоящия член на Комисията. Комисията дава същия приоритет на такива заявления, както на останалите заявления по настоящия член.“

                                 н)

                                 В член 12, параграф 4 се добавя следната алинея:
                                 „Решенията на Комисията за одобряване на иновативни технологии съгласно настоящия член са общоприложими и трябва да бъдат включени в Споразумението за ЕИП.“

                                 о)

                                 Настоящият регламент не се прилага по отношение на Лихтенщайн.

                     21aцa.

                        32012 R 0293: Регламент за изпълнение (ЕС) № 293/2012 на Комисията от 3 април 2012 г. относно наблюдението и докладването на данни за регистрацията на леки търговски превозни средства съгласно Регламент (ЕС) № 510/2011 на Европейския парламент и на Съвета (ОВ L 98, 4.4.2012 г., стр. 1), изменен с:

                                 —

                                    32014 R 0410: Регламент за изпълнение (ЕС) № 410/2014 на Комисията от 23 април 2014 г. (ОВ L 121, 24.4.2014 г., стр. 21).

                           За целите на настоящото споразумение разпоредбите на регламента се четат със следните адаптации:

                                 а)

                                 В членове 9 и 10 думите „или в случай на производител, установен в държавите от ЕАСТ, Надзорния орган на ЕАСТ“ се вмъкват след думата „Комисията“.

                                 б)

                                 Член 10а, параграф 3 не се прилага за Надзорния орган на ЕАСТ.

                     21aцб.

                        32013 R 0114: Делегиран регламент (ЕС) № 114/2013 на Комисията от 6 ноември 2012 г., допълващ Регламент (ЕС) № 510/2011 на Европейския парламент и на Съвета във връзка с правилата за прилагане на дерогация от целите за специфични емисии на СО2 от нови леки търговски превозни средства (ОВ L 38, 9.2.2013 г., стр. 1), изменен с:

                                 —

                                    32013 R 1047: Делегиран регламент (ЕС) № 1047/2013 на Комисията от 21 август 2013 г. (ОВ L 285, 29.10.2013 г., стр. 1).

                           За целите на настоящото споразумение разпоредбите на регламента се четат със следните адаптации:

                                 а)

                                 Без да се засягат разпоредбите на Протокол 1 към Споразумението, в член 6, параграф 1, думите „или Надзорният орган на ЕАСТ, в зависимост от случая“ се вмъкват след думата „Комисията“.

                                 б)

                                 Член 6, параграф 2 и адресът на електронната поща, посочен в приложение I, не се прилагат за Надзорния орган на ЕАСТ.

                     21aцв.

                        32014 R 0427: Регламент за изпълнение (ЕС) № 427/2014 на Комисията от 25 април 2014 г. за установяване на процедура за одобрение и сертифициране на иновативни технологии за намаляване на емисиите на CO2 от леки търговски превозни средства съгласно Регламент (ЕС) № 510/2011 на Европейския парламент и на Съвета (ОВ L 125, 26.4.2014 г., стр. 57).“

               Член 2
         Текстовете на регламенти (ЕС) № 510/2011 и (ЕС) № 253/2014, делегирани регламенти (ЕС) № 205/2012, (ЕС) № 114/2013, (ЕС) № 1047/2013 и (ЕС) № 404/2014 и регламенти за изпълнение (ЕС) № 293/2012, (ЕС) № 410/2014 и (ЕС) № 427/2014 на исландски и норвежки език, които се публикуват в притурката за ЕИП към Официален вестник на Европейския съюз, са автентични.
         Член 3
         Настоящото решение влиза в сила на […] г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         Член 4
         Настоящото решение се публикува в раздела за ЕИП и в притурката за ЕИП към Официален вестник на Европейския съюз.

            Съставено в Брюксел на

                  За Съвместния комитет на ЕИП

                  Председател

                  Секретари на Съвместния комитет на ЕИП

            (1)  ОВ L 145, 31.5.2011 г., стр. 1.

            (2)  ОВ L 72, 10.3.2012 г., стр. 2.

            (3)  ОВ L 98, 4.4.2012 г., стр. 1.

            (4)  ОВ L 38, 9.2.2013 г., стр. 1.

            (5)  ОВ L 285, 29.10.2013 г., стр. 1.

            (6)  ОВ L 84, 20.3.2014 г., стр. 38.

            (7)  ОВ L 121, 24.4.2014 г., стр. 1.

            (8)  ОВ L 121, 24.4.2014 г., стр. 21.

            (9)  ОВ L 125, 26.4.2014 г., стр. 57.

            (*1)  [Без отбелязани конституционни изисквания.] [С отбелязани конституционни изисквания.]


title: 2014/59/ЕС: Решение на Комисията от 5 февруари 2014 година относно изискванията за безопасност, които трябва да бъдат обхванати от европейските стандарти за потребителски лазерни съоръжения съгласно Директива 2001/95/ЕО на Европейския парламент и на Съвета относно общата безопасност на продуктите  текст от значение за ЕИП

text:
               6.2.2014

               BG

               Официален вестник на Европейския съюз

               L 36/20

      РЕШЕНИЕ НА КОМИСИЯТА

   от 5 февруари 2014 година
   относно изискванията за безопасност, които трябва да бъдат обхванати от европейските стандарти за потребителски лазерни съоръжения съгласно Директива 2001/95/ЕО на Европейския парламент и на Съвета относно общата безопасност на продуктите
   (текст от значение за ЕИП)
   (2014/59/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2001/95/ЕО на Европейския парламент и на Съвета от 3 декември 2001 г. относно общата безопасност на продуктите (1), и по-специално член 4, параграф 1, буква а) от нея,
   като има предвид, че:

               (1)

               Продуктите, попадащи в приложното поле на Директива 2001/95/ЕО и съответстващи на националните стандарти, с които се транспонират европейски стандарти, разработени в съответствие с посочената директива, се ползват с презумпция за безопасност по отношение на обхванатите от стандартите рискове.

               (2)

               Европейските стандарти следва да се разработват въз основа на изисквания за безопасност, чиято цел е да се гарантира, че продуктите, които съответстват на стандартите, отговарят на общото изискване за безопасност, установено в член 3 от Директива 2001/95/ЕО.

               (3)

               Лазерните съоръжения, и по-специално зарежданите с батерии ръчни лазерни показалки, които крият риск от увреждане на зрението и кожата, вече са широкодостъпни за потребителите.

               (4)

               Съгласно действащия европейски стандарт за лазерните съоръжения (EN 60825-1:2007 Безопасност на лазерни съоръжения. Част 1: Класификация на съоръженията и изисквания) опасността, която представляват лазерните съоръжения, подлежи на оценка, а върху самите лазерни съоръжения трябва да бъдат поставяни подходящи предупредителни етикети и те да бъдат придружавани от упътвания за потребителите, съдържащи цялата необходима информация относно безопасността. Съответствието с посочения по-горе стандарт обаче не гарантира, че дадено лазерно съоръжение е безопасно за употреба от потребителите.

               (5)

               Понастоящем има широк консенсус по отношение на това, че лазерните съоръжения, съответстващи на класове 1, 1М, 2 и 2М от класификацията, въведена с посочения в съображение 4 стандарт, могат да се смятат за безопасни при употребата им от потребителите (при условие че при оптически прибори за виждане при съоръжения, съответстващи на класове 1М и 2М, не е налице експозиция на лазерно лъчение). Това обаче не се отнася за лазерни съоръжения от други класове лазери.

               (6)

               Европейските стандарти следва да се разработват по такъв начин, че да не възпрепятстват техническите иновации. Поради това стандартите за потребителски лазерни съоръжения не следва да забраняват изцяло които и да било съоръжения, доколкото последните могат да бъдат използвани безопасно, като се има предвид, че всякакви увреждания на очите или непреднамерени увреждания на кожата, било то обратими или необратими, са несъвместими с високото равнище на защита на здравето и безопасността на потребителите.

               (7)

               Поради това е целесъобразно да бъдат определени изискванията за безопасност, на които трябва да отговарят потребителските лазерни съоръжения, за да бъде възможно отправянето на искане до европейските органи по стандартизация за разработване на нов европейски стандарт или за изменение на действащия.

               (8)

               Мерките, предвидени в настоящото решение, са в съответствие със становището на Комитета за общата безопасност на продуктите,

         ПРИЕ НАСТОЯЩОТО РЕШЕНИЕ:
   Член 1
   Определения
   За целите на настоящото решение:

               1)

               „потребителско лазерно съоръжение“ означава продукт или съвкупност от компоненти, който(която):

                           а)

                           е предназначен(а) за потребителите или има вероятност да бъде ползван(а) при разумно предвидими условия от потребителите, дори да не е предназначен(а) за тях; и

                           б)

                           представлява или включва лазер или лазерна система и по време на работа прави възможен достъпа до лазерно лъчение;

               2)

               „привлекателно за децата потребителско лазерно съоръжение“ означава потребителско лазерно съоръжение, което:

                           а)

                           поради своята форма или дизайн прилича на нещо, което е общопризнато като привлекателно за децата или предназначено за ползване от тях; или

                           б)

                           има друго свойство или характеристика, които не са необходими за функционирането на съоръжението, но вероятно ще бъдат привлекателни за децата;

               3)

               „увреждане на очите или на кожата“ означава всеки ефект от лазерното лъчение, който се изразява в нарушаване на структурата или функционирането на очите или на кожата, било то обратимо или необратимо.

         Член 2
   Изисквания за безопасност
   Изискванията за безопасност, които трябва да бъдат обхванати от европейските стандарти за потребителски лазерни съоръжения съгласно Директива 2001/95/ЕО, са, както следва:

               1)

               привлекателните за децата потребителски лазерни съоръжения не бива да причиняват увреждания на очите, нито на кожата в случай на експозиция на лазерно лъчение при каквито и да било условия на ползване, в т.ч. съзнателна продължителна експозиция с оптически прибори за виждане;

               2)

               всички други потребителски лазерни съоръжения не бива да причиняват увреждания на очите, нито непреднамерени увреждания на кожата в случай на експозиция на лазерно лъчение, която може да се получи при обичайни или разумно предвидими условия на ползване, в т.ч. краткотрайна случайна или непреднамерена експозиция; всякакви преднамерени увреждания на кожата, причинени от потребителски лазерни съоръжения, трябва да са съвместими с високо равнище на защита на здравето и безопасността на потребителите;

               3)

               съответствието с подточки 1 и 2 трябва да се постига с технически средства;

               4)

               по отношение на съоръженията, които отговарят на изискванията по подточка 2, ако експозицията на лазерно лъчение, която би могла да причини увреждане на очите или на кожата, може да се получи при условия на ползване, различни от изброените в подточка 2, посочените съоръжения носят подходящи предупредителни етикети и се придружават от упътвания за потребителите, съдържащи цялата необходима информация относно безопасността.

         Член 3
   Влизане в сила
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 5 февруари 2014 година.

            За Комисията

            Председател

         José Manuel BARROSO

      (1)  ОВ L 11, 15.1.2002 г., стр. 4.


title: Решение на Съвета от 14 декември 1998 година относно сключване на споразумение между Европейската общност и правителството на Канада относно санитарните мерки за защита на общественото здраве и здравето на животните по отношение на търговия с живи животни и животински продукти

text:
Важна правна забележка

|

31999D0201

Официален вестник n° L 071 , 18/03/1999 стр. 0001 - 0002 специално чешко издание глава 3 том 25 стр. 3  - 4 специално испанско издание глава 3 том 25 стр. 3  - 4 специално унгарско издание глава 3 том 25 стр. 3  - 4 специално литвийско издание глава 3 том 25 стр. 3  - 4 LV.ES глава 3 том 25 стр. 3  - 4 MT.ES глава 3 том 25 стр. 3  - 4 PL.ES глава 3 том 25 стр. 3  - 4 SK.ES глава 3 том 25 стр. 3  - 4 специално словенско издание глава 3 том 25 стр. 3  - 4

		19981214Решение на Съветаот 14 декември 1998 годинаотносно сключване на споразумение между Европейската общност и правителството на Канада относно санитарните мерки за защита на общественото здраве и здравето на животните по отношение на търговия с живи животни и животински продукти(1999/201/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 113 във връзка с член 228, параграф 2, първо изречение от него,като взе предвид предложението на Комисията,като има предвид, че в споразумението между Европейската общност и правителството на Канада относно санитарните мерки за опазване на общественото здраве и здравето на животните във връзка с търговията с живи животни и животински продукти се предвиждат подходящи средства за внедряване в практиката на разпоредбите на споразумението на Световната търговска организация за прилагане на санитарни и фитосанитарни мерки по отношение на опазване на общественото здраве и здравето на животните;като има предвид, че споразумението ще допринесе за улесняването на двустранната търговия между Европейската общност и Канада с живи животни и животински продукти посредством последователното признаване на еквивалентността на санитарните мерки, признаването на ветеринарно-санитарното състояние на животните, прилагането на регионализацията и подобряването на комуникацията и сътрудничеството;като има предвид, че е подходящо да се създадат разпоредби за процедура за създаване на тясно и ефективно сътрудничество между Комисията и държавите-членки в рамките на Постоянния ветеринарен комитет;като има предвид, че споразумението следва да се одобри от името на Общността,РЕШИ:Член 1Споразумението между Европейската общност и правителството на Канада относно санитарните мерки за защита на общественото здраве и здравето на животните по отношение на търговия с живи животни и животински продукти се одобрява от името на Общността.Текстът на споразумението и на приложенията към него са приложени към настоящото решение.Член 2Председателят на Съвета е оправомощен да посочи лице/лица, упълномощено/и да подпише/ат споразумението от името на Общността с цел обвързването на Общността с него.Член 3Мерките, необходими за изпълнението на настоящото споразумение, включително гаранциите по отношение на прясното месо и продуктите на месна основа, еквивалентни на формулираните в Директива 72/462/ЕИО на Съвета от 12 декември 1972 г. относно проблемите при здравните и санитарни инспекции при внос на говеда, овце и кози, свине, прясно месо или месни продукти от трети страни [1], ще бъдат създадени съгласно процедурата, определена в член 30 на посочената директива.Член 4Комисията, подпомагана от представители на държавите-членки, представлява Общността в Съвместния управителен комитет, посочен в член 16, параграф 1 от Споразумението.Становището на Общността по въпросите, които предстои да се решават от този Съвместен управителен комитет, се съставя в рамките на съответните органи на Съвета в съответствие с разпоредбите на Договора.Измененията, на които подлежат приложенията към споразумението, произтичащи от препоръките на Съвместния управителен комитет, се приемат в съответствие с процедурата, определена в член 29 от Директива 72/462/ЕИО.Член 5Настоящото решение се публикува в Официален вестник на Европейските общности.Настоящото решение влиза в сила в деня на публикуването му.Съставено в Брюксел на 14 декември 1998 година.За СъветаПредседателW. Molterer[1] ОВ L 302, 31.12.1972 г., стр. 28. Директива, последно изменена с Директива 97/79/ЕО (ОВ L 24, 30.1.1998 г., стр. 31).--------------------------------------------------


title: Решение (ЕС) 2017/1364 на Съвета от 17 юли 2017 година за позицията, която трябва да се заеме от името на Европейския съюз в рамките на Съвета за асоцииране ЕС — Република Молдова във връзка с изменението на приложение XXVI към Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна

text:
               22.7.2017

               BG

               Официален вестник на Европейския съюз

               L 191/3

         РЕШЕНИЕ (ЕС) 2017/1364 НА СЪВЕТА
   от 17 юли 2017 година
   за позицията, която трябва да се заеме от името на Европейския съюз в рамките на Съвета за асоцииране ЕС — Република Молдова във връзка с изменението на приложение XXVI към Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, във връзка с член 218, параграф 9 от него,
   като взе предвид предложението на Европейската комисия
   като има предвид, че:

               (1)

               Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (1), („Споразумението“) бе подписано на 27 юни 2014 г.

               (2)

               С член 201 от Споразумението се предвижда постепенното сближаване с митническото законодателство на Съюза и с определени международни правни инструменти да се извършва в съответствие с приложение XXVI към Споразумението.

               (3)

               В приложение XXVI към Споразумението се предвижда, че сближаването по отношение на разпоредбите на Регламент (ЕИО) № 2913/92 на Съвета (2) трябва да се извърши от Република Молдова в рамките на три години след влизането в сила на Споразумението.

               (4)

               Регламент (ЕИО) № 2913/92 беше отменен и от 1 май 2016 г. материалноправните разпоредби на Регламент (ЕС) № 952/2013 на Европейския парламент и на Съвета (3) се прилагат в Съюза.

               (5)

               На заседанието на Митническия подкомитет ЕС — Република Молдова, проведено на 6 октомври 2016 г. се стигна до заключението, че приложение XXVI към Споразумението следва да бъде съответно изменено.

               (6)

               Следователно позицията на Съюза в рамките на Съвета за асоцииране ЕС — Република Молдова („Съвет за асоцииране“) следва да се основава на приложения проект на решение.

         ПРИЕ НАСТОЯЩОТО РЕШЕНИЕ:
   Член 1
   1.   Позицията, която трябва да се заеме от името на Съюза в рамките на Съвета за асоцииране във връзка с изменението на приложение XXVI към Споразумението за асоцииране, се основава на проекта на решение, приложен към настоящото решение.
   2.   Представителите на Съюза в Съвета за асоцииране могат да одобрят несъществени технически поправки на проекта на решение, посочен в параграф 1, без допълнително решение на Съвета.
   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 17 юли 2017 година.

            За Съвета

            Председател

         T. TAMM

      (1)  ОВ L 260, 30.8.2014 г., стр. 4.

      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).

      (3)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).

      ПРОЕКТ НА
      РЕШЕНИЕ № …/2017 НА СЪВЕТА ЗА АСОЦИИРАНЕ ЕС — РЕПУБЛИКА МОЛДОВА
      от
      във връзка с изменението на приложение XXVI към Споразумението за асоцииране между между Европейския съюз и Европейската общност за атомна енергия и техните държави членки, от една страна, и Република Молдова, от друга страна
      СЪВЕТЪТ ЗА АСОЦИИРАНЕ ЕС — РЕПУБЛИКА МОЛДОВА,
      като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, и по-специално член 436, параграф 3 от него,
      като има предвид, че:

                  (1)

                  Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (1), („Споразумението“) бе подписано на 27 юни 2014 г.

                  (2)

                  С член 201 от Споразумението се предвижда постепенното сближаване с митническото законодателство на Съюза и с определени международни правни инструменти да се извършва в съответствие с приложение XXVI към Споразумението.

                  (3)

                  В приложение XXVI към Споразумението се предвижда, че сближаването по отношение на разпоредбите на Регламент (ЕИО) № 2913/92 на Съвета (2) трябва да се извърши от Република Молдова в рамките на три години след влизането в сила на Споразумението.

                  (4)

                  Регламент (ЕИО) № 2913/92 бе отменен и от 1 май 2016 г. материалноправните разпоредби на Регламент (ЕС) № 952/2013 на Европейския парламент и на Съвета (3) се прилагат в Съюза.

                  (5)

                  На заседанието на Митническия подкомитет EС — Република Молдова, проведено на 6 октомври 2016 г. се стигна до заключението, че приложение XXVI към Споразумението следва да бъде съответно изменено,

            ПРИЕ НАСТОЯЩОТО РЕШЕНИЕ:
      Член 1
      Приложение XXVI към Споразумението се изменя съгласно приложението към настоящото решение.
      Член 2
      Настоящото решение влиза в сила в деня на приемането му.

         Съставено в … на

               За Съвета за асоцииране

               Председател

         (1)  ОВ L 260, 30.8.2014 г., стр. 4.

         (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).

         (3)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).

      ПРИЛОЖЕНИЕ
      Първият раздел от приложение XXVI към Споразумението се изменя, както следва:
      Препратката „Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността“ се заменя с препратката „Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза“.


title: 2013/397/ЕО: Решение на Комисията от 26 май 2009 година за одобряване от името на Европейската общност на изменения в приложение V към Споразумението между Европейската общност и правителството на Канада относно санитарните мерки за защитата на общественото здраве и здравето на животните, приложими в търговията с живи животни и с продукти от животински произход текст от значение за ЕИП

text:
               26.7.2013

               BG

               Официален вестник на Европейския съюз

               L 201/66

         РЕШЕНИЕ НА КОМИСИЯТА
   от 26 май 2009 година
   за одобряване от името на Европейската общност на изменения в приложение V към Споразумението между Европейската общност и правителството на Канада относно санитарните мерки за защитата на общественото здраве и здравето на животните, приложими в търговията с живи животни и с продукти от животински произход
   (текст от значение за ЕИП)
   (2013/397/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 1999/201/ЕО на Съвета от 14 декември 1998 г. относно сключване на Споразумение между Европейската общност и правителството на Канада относно санитарните мерки за защитата на общественото здраве и здравето на животните, приложими в търговията с живи животни и с продукти от животински произход (1), и по-специално член 4, трета алинея от него,
   като има предвид, че:

               (1)

               В Споразумението между Европейската общност и правителството на Канада относно санитарните мерки за защитата на общественото здраве и здравето на животните, приложими в търговията с живи животни и с продукти от животински произход (наричано по-долу „Споразумението“) се предвижда възможност за признаване на еквивалентността на санитарните мерки, след като страната износител е демонстрирала по обективен начин, че нейните мерки осигуряват подходящо ниво на защита на страната вносител. Споразумението беше одобрено от името на Общността с Решение 1999/201/ЕО.

               (2)

               Еквивалентност с Канада бе определена по отношение на мерките за защита на общественото здраве, свързани с рибните продукти. Еквивалентността е договорена на реципрочна основа.

               (3)

               На заседанието си на 5 и 6 октомври 2006 г. Съвместният управителен комитет, създаден със Споразумението („Съвместният управителен комитет“), излезе с препоръка относно определянето на еквивалентност на хигиенните правила за рибните продукти. На заседанието си на 3 и 4 октомври 2007 г. Съвместният управителен комитет допълни препоръката с конкретна препоръка за съответствието по отношение на микробиологичните критерии за рибните продукти.

               (4)

               На заседанието си на 5 и 6 октомври 2006 г. Съвместният управителен комитет, създаден със Споразумението, излезе с препоръка за създаване на правила за внос в Европейската общност на риба, уловена по силата на канадско разрешително за любителски риболов. На заседанието си на 5 и 6 октомври 2006 г. Съвместният управителен комитет излезе с препоръка за това законовата база за стандартите на ЕС и на Канада да бъде актуализирана по отношение на прясното месо.

               (5)

               На заседанието си на 5 и 6 октомври 2006 г. Съвместният управителен комитет излезе с препоръка по отношение на кълцаното месо, с която се цели актуализирането на законовата база за стандартите на ЕС.

               (6)

               На заседанието си на 3 и 4 октомври 2007 г. Съвместният управителен комитет, създаден със Споразумението, излезе с препоръка относно определянето на еквивалентност на следкланичните инспекции за птиче месо.

               (7)

               На заседанието си на 27 и 28 април 2005 г. Съвместният управителен комитет, създаден със Споразумението, излезе с препоръка в съответствие с общностното законодателство, предвиждаща възможността за внос от Канада на живи двучерупчести мекотели, различни от двучерупчести мекотели с големина, позволяваща пускане на пазара, предназначени за съхранение във влажна среда, за повторно поставяне или за пречистване в ЕО.

               (8)

               Необходимо е в резултат на тези препоръки да се изменят съответните части в приложение V към Споразумението.

               (9)

               Съгласно член 16, параграф 3 от Споразумението измененията на приложенията се договарят чрез размяна на ноти между страните по Споразумението.

               (10)

               Съответно препоръчаните изменения на приложение V към Споразумението следва да бъдат одобрени от името на Общността.

               (11)

               С Решение C(2008) 2633 на Комисията от 19 юни 2008 г., което не беше публикувано в Официален вестник на Европейския съюз, бяха направени някои изменения в приложение V към Споразумението.

               (12)

               Необходими са някои промени от дипломатически характер в текста на писмата, поместени в приложението към Решение C(2008) 2633. С цел постигането на яснота посоченото решение следва да бъде анулирано и заменено с настоящото решение.

               (13)

               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,

         РЕШИ:
   Член 1
   Съгласно препоръките, направени от Съвместния управителен комитет, създаден по силата на член 16, параграф 1 от Споразумението между Европейската общност и правителството на Канада относно санитарните мерки за защитата на общественото здраве и здравето на животните, приложими в търговията с живи животни и с продукти от животински произход, измененията в приложение V към горепосоченото споразумение се одобряват от името на Европейската общност.
   В приложението към настоящото решение се съдържа текстът на разменените писма между Европейската общност и правителството на Канада, в които са посочени въпросните изменения на приложение V към Споразумението.
   Член 2
   Генералният директор по въпросите на здравето и потребителите се оправомощава да подпише от името на Общността Писмото на Европейската общност.
   Член 3
   Настоящото решение анулира и заменя Решение C(2008) 2633.

      Съставено в Брюксел на 26 май 2009 година.

            За Комисията

         Androulla VASSILIOU

            Член на Комисията

      (1)  ОВ L 71, 18.3.1999 г., стр. 1.

      ПРИЛОЖЕНИЕ

         Размяна на писма относно изменение на приложение V към Споразумението между Европейската общност и правителството на Канада относно санитарните мерки за защитата на общественото здраве и здравето на животните, приложими в търговията с живи животни и с продукти от животински произход

      22 март 2010 г.
      Уважаеми господине,
      Във връзка с член 16, параграфи 2 и 3 от Споразумението между Европейската общност и правителството на Канада относно санитарните мерки за защитата на общественото здраве и здравето на животните, приложими в търговията с живи животни и с продукти от животински произход, подписано в Отава на 17 декември 1998 г., наричано по-долу „Споразумението“, имам честта да предложа изменения на приложение V в съответствие с препоръките на Съвместния управителен съвет, създаден по силата на член 16, параграф 1 от Споразумението, както следва:

                  1.

                  Таблицата по точка 6 относно прясното месо, съдържаща се в приложение V към Споразумението, се заменя с таблицата в допълнение I към настоящата размяна на писма.

                  2.

                  Таблицата по точка 11 относно рибните продукти, предназначени за консумация от човека, съдържаща се в приложение V към Споразумението, се заменя с таблицата в допълнение II към настоящата размяна на писма.

                  3.

                  Таблицата по точка 15 относно кълцаното месо, съдържаща се в приложение V към Споразумението, се заменя с таблицата в допълнение III към настоящата размяна на писма.

                  4.

                  Параграф 1 от глава II на бележка А в приложение V към Споразумението се заличава.

                  5.

                  Параграф 1 от глава I на бележка Б в приложение V към споразумението се заменя със следния текст:
                  „За риба, уловена по силата на канадско разрешително за любителски риболов, която носи името на вносителя, следва да са изпълнени следните условия:

                              —

                              рибата е уловена в канадски водоеми за риболов в периода на валидност на разрешителното, в съответствие с канадските норми за спортен риболов и при спазване на разрешените количества,

                              —

                              рибата е била изкормена при прилагане на подходящи мерки, гарантиращи хигиена и запазване,

                              —

                              рибата не е от токсичен вид, нито от вид, който може да съдържа биотоксини,

                              —

                              рибата трябва да е въведена в Общността в рамките на един месец след датата, на която изтича валидността на разрешителното за любителски риболов, и не е предназначена за продажба; копие от разрешителното за любителски риболов трябва да бъде приложено към придружаващия документ.“

                  6.

                  Параграфи 3, 4 и 5 от глава I на бележка Б в приложение V към Споразумението се заличават.

                  7.

                  Параграфи 1, 2, 3, 4 и 5 от глава II на бележка Б в приложение V към Споразумението се заличават.

                  8.

                  Параграф 2 от глава I на бележка В в приложение V към Споразумението се заменя със следния текст:
                  „Живите двучерупчести мекотели с големина, позволяваща пускането им на пазара, трябва да са предназначени за пряка консумация от човека, а не за съхранение във влажна среда, за повторно поставяне или за пречистване в ЕО.“

            Имам честта да предложа, в случай че настоящото писмо и допълненията към него, чиито английски и френски текст са с еднаква сила, са приемливи за Вашето правителство, настоящото писмо и Вашето потвърждение заедно да съставляват споразумение за изменение на Споразумението, което да влезе в сила на датата на последната нота в размяната на дипломатически ноти между правителството на Канада и Европейската общност, с която се потвърждава завършването на всички необходими вътрешни процедури за влизането в сила на настоящата размяна на писма.
      Използвам възможността да отправя към Ваше Превъзходителство уверението за моето най-искрено уважение.

            За Европейската общност

         Robert MADELIN

      16 април 2010 г.
      Уважаеми господине,
      Имам честта да потвърдя получаването на писмо от Ваша страна с дата 22 март 2010 г., със следното съдържание:
      „Уважаеми господине,
      Във връзка с член 16, параграфи 2 и 3 от Споразумението между Европейската общност и правителството на Канада относно санитарните мерки за защитата на общественото здраве и здравето на животните, приложими в търговията с живи животни и с продукти от животински произход, подписано в Отава на 17 декември 1998 г., наричано по-долу „Споразумението“, имам честта да предложа изменения на приложение V в съответствие с препоръките на Съвместния управителен съвет, създаден по силата на член 16, параграф 1 от Споразумението, както следва:

                  1.

                  Таблицата по точка 6 относно прясното месо, съдържаща се в приложение V към Споразумението, се заменя с таблицата в допълнение I към настоящата размяна на писма.

                  2.

                  Таблицата по точка 11 относно рибните продукти, предназначени за консумация от човека, съдържаща се в приложение V към Споразумението, се заменя с таблицата в допълнение II към настоящата размяна на писма.

                  3.

                  Таблицата по точка 15 относно кълцаното месо, съдържаща се в приложение V към Споразумението, се заменя с таблицата в допълнение III към настоящата размяна на писма.

                  4.

                  Параграф 1 от глава II на бележка А в приложение V към Споразумението се заличава.

                  5.

                  Параграф 1 от глава I на бележка Б в приложение V към споразумението се заменя със следния текст:
                  „За риба, уловена по силата на канадско разрешително за любителски риболов, която носи името на вносителя, следва да са изпълнени следните условия:

                              —

                              рибата е уловена в канадски водоеми за риболов в периода на валидност на разрешителното, в съответствие с канадските норми за спортен риболов и при спазване на разрешените количества,

                              —

                              рибата е била изкормена при прилагане на подходящи мерки, гарантиращи хигиена и запазване,

                              —

                              рибата не е от токсичен вид, нито от вид, който може да съдържа биотоксини,

                              —

                              рибата трябва да е въведена в Общността в рамките на един месец след датата, на която изтича валидността на разрешителното за любителски риболов, и не е предназначена за продажба; копие от разрешителното за любителски риболов трябва да бъде приложено към придружаващия документ.“

                  6.

                  Параграфи 3, 4 и 5 от глава I на бележка Б в приложение V към Споразумението се заличават.

                  7.

                  Параграфи 1, 2, 3, 4 и 5 от глава II на бележка Б в приложение V към Споразумението се заличават.

                  8.

                  Параграф 2 от глава I на бележка В в приложение V към Споразумението се заменя със следния текст:
                  „Живите двучерупчести мекотели с големина, позволяваща пускането им на пазара, трябва да са предназначени за пряка консумация от човека, а не за съхранение във влажна среда, за повторно поставяне или за пречистване в ЕО.“
                  Имам честта да предложа, в случай че настоящото писмо и допълненията към него, чиито английски и френски текст са с еднаква сила, са приемливи за Вашето правителство, настоящото писмо и Вашето потвърждение заедно да съставляват споразумение за изменение на Споразумението, което да влезе в сила на датата на последната нота в размяната на дипломатически ноти между правителството на Канада и Европейската общност, с която се потвърждава завършването на всички необходими вътрешни процедури за влизането в сила на настоящата размяна на писма.“

            Имам честта да потвърдя, че горното е приемливо за моето правителство и че в съответствие с предложеното от Вас Вашето писмо заедно с настоящия отговор и допълненията към него, чиито английски и френски текст са с еднаква сила, съставляват споразумение за изменение на Споразумението, което влиза в сила на датата на последната нота в размяната на дипломатически ноти между правителството на Канада и Европейската общност, с която се потвърждава завършването на всички необходими вътрешни процедури за влизането в сила на настоящата размяна на ноти.
      Моля, приемете, уважаеми господине, моите най-дълбоки почитания.

            За компетентния орган на правителството на Канада

         Ross HORNBY

         Приложение I
         6.   Прясно месо

                     Стока

                     Износ от ЕО за Канада

                     Износ от Канада за ЕО

                     Търговски условия

                     Еквивалентност

                     Специални условия

                     Действие

                     Търговски условия

                     Еквивалентност

                     Специални условия

                     Действие

                     стандарти на ЕО

                     стандарти на Канада

                     стандарти на Канада

                     стандарти на ЕО

                     Здраве на животните

                                 —

                                 Преживни

                     Директива 2002/99/ЕО
                     Регламент (ЕО) № 999/2001

                     H of A Act and Regs.
                     Sec 40, 41

                     Да 2

                     Декларация за произход

                     H of A Act and Regs. (Закон и подзаконови актове за здравето на животните)

                     Директива 2002/99/ЕО Регламент (ЕО) № 999/2001
                     Решение 79/542/ЕИО

                     Да 3

                                 —

                                 Equidae (Коне)

                     Директива 2002/99/ЕО

                     H of A Act and Regs.
                     Sec 40, 41

                     Да 2

                     Декларация за произход

                     H of A Act and Regs. (Закон и подзаконови актове за здравето на животните)

                     Директива 2002/99/ЕО Решение 79/542/ЕИО

                     Да 3

                                 —

                                 Прасета

                     Директива 2002/99/ЕО

                     H of A Act and Regs.
                     Sec 40, 41

                     Да 2

                     Декларация за произход

                     H of A Act and Regs. (Закон и подзаконови актове за здравето на животните)

                     Директива 2002/99/ЕО Решение 79/542/ЕИО

                     Да 3

                     Обществено здраве

                     Регламенти (ЕО) № 852/2004, (ЕО) № 853/2004, (ЕО) № 854/2004

                     Meat Inspection Act & Regs (Закон и подзаконови актове за проверките на месо).
                     Food and Drugs Act & Regs. (Закон и подзаконови актове за храните и напитките)
                     Consumer Packaging & Labelling Act & Regs. (Закон и подзаконови актове за опаковките) (при опаковане за продажба на дребно).
                     Canada Agricultural Products Act& Livestock and Poultry Carcass Grading Regs. (Закон за селскостопанските продукти в Канада и подзаконови актове за категоризиране на кланичните трупове на добитък и птици) (ако се отнася за говеждо месо)

                     Да 1

                     Някои разпоредби следва де се преразгледат при изменението на Регламента за проверките на месо.

                     Meat Inspection Act & Regs (Закон и подзаконови актове за проверките на месо)
                     Food and Drugs Act & Regs (Закон и подзаконови актове за храните и напитките)
                     Consumer Packaging & Labelling Act & Regs (Закон и подзаконови актове за опаковките) (при опаковане за продажба на дребно).
                     Canada Agricultural Products Act& Livestock and Poultry Carcass Grading Regs. (Закон за селскостопанските продукти в Канада и подзаконови актове за категоризиране на кланичните трупове на добитък и птици) (ако се отнася за говеждо месо)

                     Регламенти (ЕО) № 852/2004, (ЕО) № 853/2004, (ЕО) № 854/2004
                     Решение 79/542/ЕИО Решение 2005/290/ЕО

                     Да 1

                     Подраздели (2) и (3) от раздел 11.7.3 за Европейския съюз от глава 11 от Наръчника за хигиена на месото, както е предписано от Директивата за хигиената на месото (№ 2008/33/ЕО) (1)

                     При влизането в действие на новите регламенти на ЕС за хигиената на храните следва да бъдат преразгледани разпоредбите, отнасящи се за периодите преди и след смъртта на животните, определението за прасета за продажба, както и други хигиенни изисквания.

            (1)  За версията на френски език http://www.inspection.gc.ca/francais/anima/meavia/mmopmmhv/chap11/eu-uef.shtml и
         За версията на английски език http://www.inspection.gc.ca/english/anima/meavia/mmopmmhv/chap11/eu-uee.shtml.

         Допълнение II
         11.   Рибни продукти и живи двучерупчести мекотели

                     Стока

                     Износ от ЕО за Канада

                     Износ от Канада за ЕО

                     Търговски условия

                     Еквивалентност

                     Специални условия

                     Действие

                     Търговски условия

                     Еквивалентност

                     Специални условия

                     Действие

                     стандарти на ЕО

                     стандарти на Канада

                     стандарти на Канада

                     стандарти на ЕО

                     Здраве на животните

                                 1.

                                 Живи животни от аквакултури и продукти, предназначени за консумация от човека или за консумация от аквакултури

                                 2.

                                 Изкормена нежива риба, предназначена за консумация от човека

                                 3.

                                 Неживи неизкормени продукти, предназначени за консумация от човека.

                                 4.

                                 Хайвер на живи риби, предназначени за аквакултури.

                                 5.

                                 Живи риби, предназначени за аквакултури (включително риби с перки, мекотели, черупчести и други безгръбначни)

                     Директива 2006/88/ЕО

                     Fish Health Protection Regulations made under the Fisheries Act, R.S.C. 1985, c.F-14 (Подзаконови актове за опазване на здравето на рибите в съответствие със закона за риболова, R.S.C.)

                                 1.

                                 Н

                                 2.

                                 Да 2

                                 3.

                                 Н

                                 4.

                                 Н

                                 5.

                                 Н

                     Сертификат за здравния статус на рибата, издаден от официален орган

                     Fish Health Protection Regulations made under the Fisheries Act, R.S.C. 1985, c. F-14 (Подзаконови актове за опазване на здравето на рибите в съответствие със закона за риболова, R.S.C.)

                     Директива 2006/88/ЕО
                     Решения 2003/858/ЕО, 2003/804/ЕО, 2006/656/ЕО
                     Регламент (ЕО) № 1251/2008
                     Регламенти (ЕО) № 2074/2005, (ЕО) № 1250/2008

                                 1.

                                 Н

                                 2.

                                 Да 2

                                 3.

                                 Н

                                 4.

                                 Н

                                 5.

                                 Н

                     Официален здравен сертификат

                     Обществено здраве

                                 —

                                 Риба и рибни продукти за консумация от човека

                     Регламенти (ЕО) № 852/2004, (ЕО) № 853/2004, (ЕО) № 854/2004, (ЕО) № 2073/2005

                     Fish Health Protection Regulations made under the Fisheries Act, R.S.C. 1985, c. F-12 (Подзаконови актове за инспекция на рибата въз основа на Закона за инспекция на рибата)
                     Закон за храните и напитките и подзаконови актове.
                     Закон и подзаконови актове за опаковките и етикетите (при опаковане за продажба на дребно)

                     Да 1

                     Пушената риба в херметически запечатани опаковки, които не са замразени, трябва да има съдържание на сол най-малко 9 % (метод на водна фаза).
                     Очаква се канадската система и тази на ЕО да осигуряват еквивалентно равнище на защита по отношение на микробиологичните изисквания. Въпреки това микробиологичните критерии, използвани от Канада и от ЕО за мониторинга на крайния продукт, имат известни разлики. За предназначени за износ продукти износителят е отговорен за съответствието на продуктите с критериите на страната, в която те се внасят.

                     Fish Health Protection Regulations made under the Fisheries Act, R.S.C. 1985, c. F-12 (Подзаконови актове за инспекция на рибата въз основа на Закона за инспекция на рибата)

                     Регламенти (ЕО) № 852/2004, (ЕО) № 853/2004, (ЕО) № 854/2004, (ЕО) № 2073/2005
                     Решение 2005/290/ЕО

                     Да 1

                     Бележка Б, I)
                     Очаква се канадската система и тази на ЕС да осигуряват еквивалентно равнище на защита по отношение на микробиологичните изисквания. Въпреки това микробиологичните критерии, използвани от Канада и от ЕС за мониторинга на крайния продукт, имат известни разлики. За предназначени за износ продукти износителят е отговорен за съответствието на продуктите с критериите на страната, в която те се внасят.

                     Здравното министерство на Канада ще бъде помолено да преразгледа приоритетно подзаконовите актове за пушената риба.

                                 —

                                 Живи двучерупчести мекотели, предназначени за консумация от човека, включително морски бодлокожи, мантийни и коремоноги мекотели

                     Регламенти (ЕО) № 852/2004, (ЕО) № 853/2004, (ЕО) № 854/2004

                     Fish Inspection Regulations made under the Fish Inspection Act, R.S.C., 1985, c. F-12 (Подзаконови актове за инспекция на рибата въз основа на Закона за инспекция на рибата), Food and Drugs Act and Regulations (Закон и подзаконови актове за храните и напитките)

                     Да 2

                     Бележка В, ii)

                     Необходимо е ЕО да предостави списък на одобрените центрове за експедиция; ЕО приканва Канада да преразгледа максималните стойности на замърсителите, за да се направи оценка на еквивалентността.

                     Fish Inspection Regulations made under the Fish Inspection Act, R.S.C., 1985, c. F-12
                     (Подзаконови актове за инспекция на рибата въз основа на Закона за инспекция на рибата)
                     Подзаконови актове за контрол на улова на замърсена риба, приети в съответствие със Закона за риболова, R.S.C. 1985, c. F-14

                     Регламенти (ЕО) № 852/2004, (ЕО) № 853/2004, (ЕО) № 854/2004, (ЕО) № 2074/2005

                     Да 2

                     Бележка В, ii)
                     Официален сертификат

                     Да се оцени съответствието на бактериологичното качество въз основа на сравнение между водата за отглеждане и тъканта на мекотелите
                     Канада следва да предостави списък на одобрените преработвателни предприятия

         Допълнение III
         15.   Кълцано месо

                     Стока

                     Износ от ЕО за Канада

                     Износ от Канада за ЕО

                     Търговски условия

                     Еквивалентност

                     Специални условия

                     Действие

                     Търговски условия

                     Еквивалентност

                     Специални условия

                     Действие

                     стандарти на ЕО

                     стандарти на Канада

                     стандарти на Канада

                     стандарти на ЕО

                     Здраве на животните

                                 —

                                 Преживни

                     Директива 2002/99/ЕО

                     H of A Act and Regs. (Закон за здравето на животните (ЗЗЖ) и подзаконови актове)
                     Sec 40, 52

                     Да 3

                     Както е определено в подзаконовите актове за инспекцията на месото

                     H of A Act and Regs (Закон за здравето на животните (ЗЗЖ) и подзаконови актове)

                     Директива 2002/99/ЕО
                     Решение 79/542/ЕИО

                     Да 3

                                 —

                                 Прасета

                     Директива 2002/99/ЕО

                     H of A Act and Regs. (Закон за здравето на животните (ЗЗЖ) и подзаконови актове)
                     Sec 40, 52

                     Да 3

                     Както е определено в подзаконовите актове за инспекцията на месото

                     H of A Act and Regs (Закон за здравето на животните (ЗЗЖ) и подзаконови актове)

                     Директива 2002/99/ЕО
                     Решение 79/542/ЕИО

                     Да 3

                                 —

                                 Equidae (Коне)

                     Директива 2002/99/ЕО

                     H of A Act and Regs. (Закон за здравето на животните (ЗЗЖ) и подзаконови актове)
                     Sec 40, 52

                     Да 3

                     H of A Act and Regs (Закон за здравето на животните (ЗЗЖ) и подзаконови актове)

                     Директива 2002/99/ЕО

                     Да 3

                                 —

                                 Птици Дивеч Дивеч, отглеждан в стопанства

                     Директива 2002/99/ЕО

                     H of A Act and Regs. (Закон за здравето на животните (ЗЗЖ) и подзаконови актове)
                     Sec 40, 52

                     Да 3

                     H of A Act and Regs (Закон за здравето на животните (ЗЗЖ) и подзаконови актове)

                     Директива 2002/99/ЕО

                     Да 3

                     Обществено здраве

                     Регламенти (ЕО) № 852/2004, (ЕО) № 853/2004, (ЕО) № 854/2004

                     Meat Inspection Act & Regs (Закон и подзаконови актове за проверките на месо)
                     Food and Drugs Act & Regs (Закон и подзаконови актове за храните и напитките)
                     Consumer Packaging and Labelling Act & Regs. (Закон и подзаконови актове за опаковките и етикетите) (при опаковане за продажба на дребно).

                     Да 2

                     Не се разрешава търговия с мляно дивечово месо

                     Meat Inspection Act & Regs (Закон и подзаконови актове за проверките на месо)
                     Food and Drugs Act & Regs (Закон и подзаконови актове за храните и напитките)
                     Consumer Packaging and Labelling Act & Regs. (Закон и подзаконови актове за опаковките и етикетите) (при опаковане за продажба на дребно).

                     Регламенти (ЕО) № 852/2004, (ЕО) № 853/2004, (ЕО) № 854/2004
                     Решение 79/542/ЕИО

                     Да 3

                     Бележка А I


title: Решение (ЕС) 2015/2103 на Съвета от 16 ноември 2015 година за подписването от името на Европейския съюз и временното прилагане на Протокола за определяне на възможностите за риболов и финансовите средства, предвидени в Спогодбата за партньорство в областта на рибарството между Европейската общност, от една страна, и правителството на Дания и автономното правителство на Гренландия, от друга страна

text:
               21.11.2015

               BG

               Официален вестник на Европейския съюз

               L 305/1

         РЕШЕНИЕ (ЕС) 2015/2103 НА СЪВЕТА
   от 16 ноември 2015 година
   за подписването от името на Европейския съюз и временното прилагане на Протокола за определяне на възможностите за риболов и финансовите средства, предвидени в Спогодбата за партньорство в областта на рибарството между Европейската общност, от една страна, и правителството на Дания и автономното правителство на Гренландия, от друга страна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43 във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               На 28 юни 2007 г. Съветът прие Регламент (ЕО) № 753/2007 (1) относно сключването на спогодба за партньорство в областта на рибарството между Европейската общност, от една страна, и правителството на Дания и автономното правителство на Гренландия, от друга страна („Спогодбата за партньорство“).

               (2)

               Срокът на действие на настоящия Протокол за определяне на възможностите за риболов и финансовите средства, предвидени в Спогодбата за партньорство, изтича на 31 декември 2015 г.

               (3)

               Съветът оправомощи Комисията да договори нов протокол към Спогодбата за партньорство, с който на корабите на Съюза се предоставят възможности за риболов в риболовната зона на Гренландия. След приключване на тези преговори на 20 март 2015 г. беше парафиран нов протокол („Протоколът“).

               (4)

               С цел да се осигури продължаване на риболовните дейности на корабите на Съюза и в съответствие с член 14 от него, Протоколът следва да се прилага временно считано от 1 януари 2016 г.

               (5)

               Протоколът следва да бъде подписан и да се прилага временно до приключване на процедурите по сключването му,

         ПРИЕ НАСТОЯЩОТО РЕШЕНИЕ:
   Член 1
   С настоящото се одобрява от името на Съюза подписването на Протокола за определяне на възможностите за риболов и финансовите средства, предвидени в Спогодбата за партньорство в областта на рибарството между Европейската общност, от една страна, и правителството на Дания и автономното правителство на Гренландия, от друга страна („Протоколът“), при условие че Протоколът бъде сключен.
   Текстът на Протокола е приложен към настоящото решение.
   Член 2
   Председателят на Съвета е оправомощен да посочи лицето (лицата), упълномощено(и) да подпише(ат) Протокола от името на Съюза.
   Член 3
   В съответствие с член 14 от Протокола той се прилага временно, считано от 1 януари 2016 г. до приключване на процедурите, необходими за сключването му.
   Член 4
   Настоящото решение влиза в сила в деня на приемането му.

      Съставено в Брюксел на 16 ноември 2015 година.

            За Съвета

            Председател

         F. ETGEN

      (1)  Регламент (ЕО) № 753/2007 на Съвета от 28 юни 2007 г. относно сключването на спогодба за партньорство в областта на рибарството между Европейската общност, от една страна, и правителството на Дания и автономното правителство на Гренландия, от друга (ОВ L 172, 30.6.2007 г., стр. 1).